158 kaupungin valtiomuodot

158 kaupungin kansanvaltaiset, harvainvaltaiset, parhaidenvaltaiset ja tyranninvaltaiset valtiomuodot lajeittain ()Diogenes Laertios: Merkittävien filosofien elämät ja opit V.27. oli Aristoteleen teoksiin kuulunut kokoelma, joka sisälsi nimensä mukaisesti 158 antiikin aikaisen, enimmäkseen antiikin kreikkalaisen, kaupunkivaltion (polis) valtiomuotojen kuvaukset. == Historia == Valtiomuotojen kokoelma koottiin Aristoteleen johtamassa peripateettisessa koulukunnassa. Aristoteles ei välttämättä kirjoittanut niitä kaikkia itse, mutta ne kirjoitettiin hänen ohjauksessaan. Valtiomuodot oli koottu Aristoteleen poliittisen filosofian tutkimustyön käyttöön. Aristoteleen teos Politiikka ilmentää laajaa tästä tutkimustyöstä peräisin olevaa kreikkalaisten kaupunkivaltioiden valtiomuotojen tuntemusta: se sisältää yli 300 viittausta valtiomuotoihin ja lakeihin, joista monet ovat ei-kreikkalaisten kaupunkien lakeja. Kokoelma on kadonnut jo antiikin aikana, eikä se näin ollut osana läpi keskiajan välittynyttä Aristoteleen teosten tekstikorpusta (Corpus Aristotelicum). Sen olemassaolo tunnetaan antiikin aikaisista teosluetteloista,Rackham, H.: Introduction. Teoksessa joihin lukeutuu muun muassa Diogenes Laertioksen antama Aristoteleen teosten luettelo. Diogenes vaikuttaa olevan ensimmäinen, joka on kutsunut kokoelmaa 158 kaupungin valtiomuodoiksi. Aristoteles itse viittaa kokoelmaan Nikomakhoksen etiikan lopussa,Aristoteles: Nikomakhoksen etiikka X.9, 1181b17. jossa hän kehottaa opiskelijoitaan tutkimaan olemassa olevia valtiomuotoja ja tämän jälkeen kääntymään Politiikassa esitettyihin kysymyksiin, kuten esimerkiksi kysymykseen siitä, mikä hallintomuoto on paras. Kokoelman ainoa nykyaikaan säilynyt tutkielma on Ateenan valtiomuoto, joka on säilynyt vuonna 1890 löytyneessä papyruksessa. Myös se saattaa olla jonkun Aristoteleen oppilaan tämän elinaikana kirjoittama. == Sisältö == Kokoelman jokainen tutkielma sisälsi todennäköisesti kuvauksen sekä kaupungin valtiomuodon historiasta että valtiomuodosta sellaisena kuin se oli tutkielman kirjoitushetkellä. Tutkijat ovat kuitenkin erimielisiä siitä, sisälsikö kokoelma 158 eri kaupungin valtiomuotojen kehityshistorian, vai 158 eri lakikokoelmaa, niin että kokoelmassa saattoi olla yhdestä kaupungista useampia lakikokoelmia. Aristoteles itse ei mainitse lukua. Säilyneistä katkelmista tai viittauksista on päätelty, että kokoelmaan olisivat kuuluneet ainakin seuraavien (kaupunki)valtioiden tai kansojen valtiomuodot; osa näistä tunnistuksista on kyseenalaisia:Hansen & Nielsen 2004. * Adramyttion * AfytisHansen & Nielsen 2004, s. 825. * AitoliaMahdollisesti yhdistelmä useiden polisten laeista. * Akarnania * AkhaiaHansen & Nielsen 2004, s. 478. * Akragas * Aigina * AmbrakiaHansen & Nielsen 2004, s. 354. * AmorgosAmorgoksen tripolis: Aigiale, Arkesine ja Minoa.Hansen & Nielsen 2004, s. 734. * ArgilosHansen & Nielsen 2004, s. 821. * Arkadia (Arkadian liitto) * Ateena (tutkielma Ateenan valtiomuoto)Hansen & Nielsen 2004, s. 628. * AthamaniaHansen & Nielsen 2004, s. 677, 691. * Bottiaia * DelfoiHansen & Nielsen 2004, s. 413. * EfesosHansen & Nielsen 2004, s. 1071. * ElisHansen & Nielsen 2004, s. 495. * Epeiros * EpidaurosHansen & Nielsen 2004, s. 607. * EretriaHansen & Nielsen 2004, s. 654. * FasisHansen & Nielsen 2004, s. 953. * Fleius (?)Hansen & Nielsen 2004, s. 614. * FokaiaHansen & Nielsen 2004, s. 1090. * Gela * Herakleia MinoaHansen & Nielsen 2004, s. 196. * HermioneHansen & Nielsen 2004, s. 610. * HimeraHansen & Nielsen 2004, s. 199. * IasosHansen & Nielsen 2004, s. 1118. * IthakaHansen & Nielsen 2004, s. 360. * KalaureiaOsana Troizenin valtiomuotoa.Hansen & Nielsen 2004, s. 622. * Karthago * keltit (?) * KeosKeoksen tetrapolis: Iulis, Karthaia, Koressia ja Poieessa.Hansen & Nielsen 2004, s. 748. * KiosHansen & Nielsen 2004, s. 982. * KolofonHansen & Nielsen 2004, s. 1078. * KorkyraHansen & Nielsen 2004, s. 361. * KreetaHansen & Nielsen 2004, s. 35. * KrotonHansen & Nielsen 2004, s. 267. * Kyme (?)Hansen & Nielsen 2004, s. 1044. * KyreneHansen & Nielsen 2004, s. 1244. * KytheraHansen & Nielsen 2004, s. 583. * Kythnos * LepreonHansen & Nielsen 2004, s. 544. * LeukasHansen & Nielsen 2004, s. 365. * Lokroi EpizefyrioiHansen & Nielsen 2004, s. 274. * Lyykia * MagnesiaHansen & Nielsen 2004, s. 1081. * MalisHansen & Nielsen 2004, s. 686. * MassaliaHansen & Nielsen 2004, s. 165. * MegaraHansen & Nielsen 2004, s. 463. * MelosHansen & Nielsen 2004, s. 759. * MethoneHansen & Nielsen 2004, s. 804. * Miletos (?)Hansen & Nielsen 2004, s. 1082. * NaksosHansen & Nielsen 2004, s. 761–762. * Oiantheia (?)Hansen & Nielsen 2004, s. 397. * OpusHansen & Nielsen 2004, s. 670. * OrkhomenosHansen & Nielsen 2004, s. 447. * ParosHansen & Nielsen 2004, s. 764–765. * PelleneHansen & Nielsen 2004, s. 484. * Persia (?) * RhegionHansen & Nielsen 2004, s. 290. * SamosHansen & Nielsen 2004, s. 1094. * SamothrakeHansen & Nielsen 2004, s. 770. * SinopeHansen & Nielsen 2004, s. 962. * Skyytia (?) * Soloi * Sparta * SybarisHansen & Nielsen 2004, s. 295. * Syrakusa * TanagraHansen & Nielsen 2004, s. 453. * TarasHansen & Nielsen 2004, s. 299. * TegeaHansen & Nielsen 2004, s. 531–532. * TenedosHansen & Nielsen 2004, s. 1016. * TenosHansen & Nielsen 2004, s. 777. * ThebaHansen & Nielsen 2004, s. 455. * Thera (?)Hansen & Nielsen 2004, s. 783. * ThespiaiHansen & Nielsen 2004, s. 458. * Thessalia * Traakia (?) * TroizenHansen & Nielsen 2004, s. 616. Selitykset: == Lähteet == * === Viitteet === Luokka:Aristoteleen teokset Luokka:Kadonneet kirjat Luokka:Kirjat poliittisesta filosofiasta